Kontaktløs betaling

Kontaktløs betaling eller tæpping er en betalingsmåte hvor kunder betaler for varer og tjenester ved å legge enten betalingskortet sitt eller mobiltelefonen sin inntil betalingsterminalen. Denne formen for betaling benytter seg av nærfeltskommunikasjon, som er en form for trådløs teknologi som etablerer toveis kommunikasjon mellom to enheter når avstanden er mindre enn 4 cm. Både mobilen og betalingskortet består av en liten radiosender som kommunisere med betalingsterminalen, og hver transaksjon tar rundt et halvt sekund.

For å kunne benytte seg av kontaktløs betaling må man aktivere betalingskortet sitt. For å aktivere kontaktløs-funksjonaliteten er man nødt til å bruke chip og PIN første gang man har tenkt å benytte seg av NFC-teknologien. I tillegg til at kortet må være aktivert, må også betalingsterminalen være tilrettelagt for bruk av NFC-teknologien. Nesten alle nye betalingsterminaler som blir satt i drift i dag er tilrettelagt for kontaktløs betaling, og alle nye bestillinger og kortfornyelser på Visa debetkort vil være kontaktløse kort. Flere og flere forretninger med mange kunder og lave gjennomsnittstransaksjoner har valgt å benytte seg av kontaktløs betaling de siste årene for å effektivisere betalingsprosessen.

 Historie 
Det første eksempelet på kontaktløs betaling kom fra selskapet Mobil, med tilbudet «Speedpass» i 1997. Tjenesten gikk ut på at kundene ble tilbudt kontaktløse betalingsenheter som ble festet på kundens private nøkkelring. Transaksjonen ble gjennomført når kunden holdt enheten over en avmerket firkant ved bensinpumpen. Mobil har siden den gang slått seg sammen med Exxon Mobil og denne tjenesten tilbys i 2015 på mange av deres bensinstasjoner. Andre bensinstasjoner benytter seg også av lignende betalingsteknologi.

De første mobiltelefonene sertifiserte med MasterCard PayPass og Visa payWave, kom i oktober 2011. Google Wallet er et program for enheter som kjører Googles Android OS, som tillater brukere å foreta kjøp med NFC. Softcard (tidligere kjent
som Isis mobile wallet), Cityzi og Quick Tap wallets for eksempel, brukte et
sikkert SIM-kort til å lagre krypterte personopplysninger. Kontaktløs betaling
med mobiltelefoner forekommer fortsatt på en liten skala, men hver måned blir et
økende antall mobiltelefoner sertifisert.

I februar 2014 kunngjorde MasterCard at de ville samarbeide med Weve, som er
et joint venture mellom EE, Telefónica UK, og Vodafone UK, for å fokusere på
mobile betalinger. Samarbeidet ville fremme utviklingen av kontaktløse
mobile betalingssystemer ved å lage en universell plattform i Europa for
det.

 Beløpsgrenser 
Kontaktløs betaling har av sikkerhetsmessige årsaker to ulike beløpsgrenser. Man har et fastsatt maksimumsbeløp for hvert kjøp, og et annet fastsatt maksimumsbeløp per dag. Så lenge kjøpet ikke overstiger beløpsgrensen for hvert kjøp trenger man ikke å benytte seg av PIN-kode. PIN-koden trenger man kun å benytte seg av hvis kjøpet overstiger beløpsgrensen for hvert kjøp. Av sikkerhetsmessige årsaker er man også nødt til å taste inn PIN-kode hvis man overstiger det fastsatte maksbeløpet per dag, selv om man handler for under maksbeløpet for hvert kjøp. Under er en liste over beløpsgrensene (Oppdatert oktober 2015)........... Norge og Danmark(oppdatert april 2019)..  
LandGrenseKommentarAustraliaA$ 100CanadaCA$ 100Tsjekkia500 KčDanmark350 DKKNorge400 NOK800 NOK i øvre grense ved gjentatte betalinger på 400 NOK eller mindre.Ungarn5000 HUFIrland€ 30Tidligere € 15 fram til 1. oktober 2015New ZealandNZ$ 80Polen50 PLNSveits40 CHFStorbritannia£ 30 / £ 20Tidligere £ 20 inntil første september 2015. Noen kortselskaper har fortsatt en grense på £ 20.USAUS$ 25

 Statistikk 
Tall fra Visa Europe viser at det ble gjennomført 211 millioner kontaktløse kjøp i perioden august 2012 til juli 2013. I perioden november 2013 til oktober 2015 steg antallet kontaktløse kort i Europa fra 70 millioner til 131 millioner, og antallet kontaktløse terminaler fra en million til over 2,6 millioner. Det gjennomsnittlige beløpet på et kontaktløst kjøp i Europa var 80 kr i 2013.
Tall fra juli 2013StorbritanniaPolenTyrkiaSpaniaSlovakiaFrankrikeAntall kontaktløse kjøp8.6 millioner13.7 millioner670 0001.7 millioner2.1 millioner370 000Gjennomsnittlig verdi per kjøp79.24 NOK56.81 NOK85.30 NOK34.39 NOK79.24 NOK102.12 NOKAntall kontaktløse kort29.8 millioner10.1 millioner6.3 millioner4 millioner1.6 millioner8.3 millionerAntall kontaktløse terminaler288 000140 00076 329266 00013 065166 000
Tall fra 2015StorbritanniaPolenSpaniaFrankrikeAntall kontaktløse kort49.6 millioner14.5 millioner11.5 millioner20.3 millionerAntall kontaktløse terminaler410 000354 000593 000405 000
 Referanser 

 Eksterne lenker 
 Valyou
 VISA Contactless
 MarsterCard Contactless
MeaWallet

Kategori:Betalingssystemer
Kategori:Trådløs kommunikasjon